સુરતના હજીરાથી ઈન્ડિયન ઓઈલ કંપનીનું ટ્રાન્સપોર્ટનું ટેન્કર 12,000 લીટર ડીઝલ ભરી નેત્રંગ તરફ આવી રહ્યું હતું. ચાસવડ ગામની ટોકરી નદીના પુલ પર બોડેલીથી રેતી ભરીને આવતું ડમ્પર પુર ઝડપે આવી જતા આ ટેન્કર અને ડમ્પર સાંકડા પુલ પર ભેગા થઈ જતા અકસ્માત સર્જાયો હતો.જેમાં રેતી ભરેલ ડમ્પર પુલ પર પલ્ટી મારી જતા રેલીંગ પર લટકી પડ્યું હતું અને રેતી આખા પુલ પર વેરાય જતા આખો રોડ બંધ થઈ ગયો હતો. ડીઝલ ભરેલા ટેન્કરના ટાયર અને ટેન્ક સાથે ધસડાતા ટેન્કરના ટાયર ફાટી ગયા હતા અને ટેન્કને નુકશાન થયું હતું.કુદરતી સદનસીબે ડીઝલ ભરેલા ટેન્કરમાં આગ નહિ લાગતા મોટી દુર્ઘટના ટળી હતી અને 2 ડ્રાઈવર અને બે ક્લીનરનો આબાદ બચાવ થયો હતો.